Diari Oficial de la Generalitat Valenciana


Sumari del DOGV 4166, del 11-01-2002 (2002/1)

ORDRE de 20 de desembre de 2001, de la Conselleria de Justícia i Administracions Públiques, per la qual es convoquen cursos d'adaptació del règim jurídic del personal laboral de l'administració del Govern Valencià que ocupa llocs de naturalesa funcionarial.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4166

Data del DOGV
:   11-01-2002

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2002/1


Data del document
:   20-12-2001

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * funcionari
    * qualificació del personal
    * personal contractat
    * concurs administratiu

ORDRE de 20 de desembre de 2001, de la Conselleria de Justícia i Administracions Públiques, per la qual es convoquen cursos d'adaptació del règim jurídic del personal laboral de l'administració del Govern Valencià que ocupa llocs de naturalesa funcionarial. [2002/1]
  
La disposició addicional deu del Text Refós de la Llei de la Funció Pública Valenciana, afegida per l'article 19 de la Llei 10/98, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, establix que el personal laboral fix que exercisca un lloc de treball que es classifique de naturalesa funcionarial en virtut de resolució o disposició reglamentària, podrà adquirir la condició de funcionària o funcionari de carrera per mitjà de la superació de cursos de caràcter selectiu.
  
En conseqüència, de conformitat amb el que disposa el precepte mencionat, en virtut de les competències que tinc atribuïdes en l'article 27 del Text Refós de la Llei de la Funció Pública Valenciana, aprovat pel Decret Legislatiu, de 24 d'octubre de 1995, del Consell de la Generalitat Valenciana, i prèvia negociació amb les organitzacions sindicals més representatives en l'àmbit de la funció pública de la Generalitat Valenciana,
  
ORDENE
  
Article únic
  
Es convoquen cursos selectius per a l'adaptació del règim jurídic del personal laboral de l'administració del Govern Valencià a la naturalesa funcionarial dels llocs de treball que ocupa, amb subjecció a les següents:
  
Bases
  
1. Objecte
  
La present Convocatòria té per objecte l'adaptació del règim jurídic del personal laboral de l'administració del Govern Valencià, a qui es referix la següent base 2, a la naturalesa funcionarial dels llocs de treball que ocupa, a través de cursos i proves selectives, de conformitat amb el que establix la disposició addicional deu del Text Refós de la Llei de la Funció Pública Valenciana, afegida per l'article 19 de la Llei 10/98, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
  
2. Condicions dels aspirants
  
Per a ser admesos als cursos i proves selectives objecte d'aquesta Convocatòria els aspirants hauran de sol·licitar-ho en termini hàbil i estar compresos en algun dels supòsits següents:
  
a) Ser personal contractat laboral fix al servei de l'administració del Govern Valencià i ocupar amb caràcter definitiu un lloc classificat de naturalesa funcionarial en les relacions de llocs de treball de dita Administració.
  
b) Ser personal contractat laboral fix al servei de l'administració del Govern Valencià i trobar-se en qualsevol tipus d'excedència, sempre que els llocs pertanyents a la categoria professional a què tinguen dret al reingrés estigueren classificats de naturalesa funcionarial, o els haguera correspost en l'actualitat estar classificats com a tals, d'acord amb el que disposa l'article 16 del Text Refós de la Llei de la Funció Pública Valenciana.
  
c) Ser personal contractat laboral fix al servei de l'administració del Govern Valencià i ocupar amb caràcter provisional, amb motiu de cessament o reingrés al servei actiu des d'una situació d'excedència, un lloc classificat de naturalesa funcionarial en les relacions de llocs de treball de la referida Administració.
  
d) Ser personal contractat laboral fix al servei de l'administració del Govern Valencià i prestar serveis amb destinació definitiva en un lloc de naturalesa funcionarial d'un centre de salut pública.
  
e) Haver sigut transferit a la Generalitat Valenciana per mitjà de Reial Decret 1371/1992, de 13 de novembre, sobre traspàs de funcions i serveis de la gestió de la formació professional ocupacional a la Generalitat Valenciana o el Reial Decret 2673/1998, d'11 de desembre, sobre traspàs a la Comunitat Valenciana de la gestió realitzada per l'Institut Nacional d'Ocupació, en l'àmbit del treball, l'ocupació i la formació, i estar ocupant un lloc de treball de naturalesa funcionarial en l'administració del Govern Valencià, excepte qui tinga la condició de personal laboral temporal.
  
f) Ser personal contractat laboral fix al servei de l'administració del Govern Valencià i ocupar un lloc classificat de naturalesa funcionarial en les relacions de llocs de treball de dita Administració en comissió de serveis derivada d'expedient de canvi de lloc per capacitat disminuïda, d'acord amb el que preveu l'article 19 del II Conveni Col·lectiu del Personal Laboral al Servei de l'administració de la Generalitat Valenciana. Aquest personal podrà participar en els cursos i les proves selectives previstes en la present Ordre, però el seu nomenament definitiu com a funcionari o funcionària de carrera en el lloc que ocupa quedarà condicionat a la comprovació, per mitjà de nova revisió i informe de la Unitat de Valoració Mèdica d'Incapacitats, que persistix la disminució de la capacitat del treballador que va motivar el canvi de lloc.
  
g) Ser personal que va superar les proves selectives de la Convocatòria 12/92, d'accés al grup C, personal laboral, mestre de taller, corresponent a l'Oferta Pública d'Ocupació de la Generalitat Valenciana per a 1992 (Resolució de 20 d'abril de 1993 del director general de l'IVAP i la Resolució de 18 d'octubre de 1996, de la Direcció General de Funció Pública, per la qual s'executa la Sentència 795/95, del Tribunal Superior de Justícia de la Generalitat Valenciana).
  
3. Calendari de presentació de sol·licituds, admissió d'aspirants i inici dels cursos
  
3.1. Els qui desitgen prendre part en el procés d'adaptació objecte d'aquesta Convocatòria, hauran de fer-ho constar per mitjà de sol·licitud, segons el model que s'acompanya com a Annex I d'aquesta ordre.
  
3.2. Totes les sol·licituds s'hauran d'adreçar a la Direcció General de la Funció Pública, i presentar-se als registres de la Conselleria de Justícia i Administracions Públiques, o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció conferida per la Llei 4/99, de 13 de gener, en el termini de vint dies hàbils a comptar des de l'endemà al de la publicació en el Diari Oficial de la Generalitat Valenciana de la present Convocatòria.
  
3.3. Acabat el termini de presentació de sol·licituds, la Direcció General de la Funció Pública publicarà en el Diari Oficial de la Generalitat Valenciana la relació d'admesos i exclosos a la realització dels cursos i proves selectives, i n'haurà d'especificar, en aquest últim cas, el motiu.
  
3.4. Publicada la relació a què es referix l'apartat anterior, els aspirants podran formular, durant un termini de 10 dies hàbils comptats a partir de l'endemà al de la publicació, les al·legacions que estimen oportunes, així com esmenar les faltes en què hagueren incorregut, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció conferida per la Llei 4/99, de 13 de gener.
  
3.5. Transcorregut el termini anterior, esmenats els defectes i vistes les reclamacions, la Direcció General de la Funció Pública dictarà resolució amb la llista definitiva d'admesos i exclosos, que es publicarà en el Diari Oficial de la Generalitat Valenciana.
  
3.6. L'Institut Valencià d'Administració Pública determinarà el calendari de celebració dels citats cursos, règim horari i lloc de realització d'aquests, per mitjà de les corresponents resolucions de la Direcció General de Funció Pública, que seran publicades en el Diari Oficial de la Generalitat Valenciana. Així mateix, l'Institut Valencià d'Administració Pública designarà el professorat que impartirà els cursos.
  
3.7. Cada sol·licitant haurà de participar en el curs i les proves d'avaluació que corresponguen al seu grup de titulació, amb independència que el lloc que ocupe siga d'administració general o especial.
  
4. Desenrotllament dels cursos i proves selectives
  
4.1. Duració dels cursos
  
Les hores lectives de duració dels cursos d'aquesta Convocatòria és la que a continuació s'indica, segons el grup de titulació a què es dirigisquen:
  
Grups de titulació Hores
  
Grup A 65 hores
  
Grup B 55 hores
  
Grup C 30 hores
  
Grup D 25 hores
  
Grup E 15 hores
  
4.2. Assistència als cursos
  
Per poder adquirir la condició de funcionari de carrera a través del procediment establit en la present Convocatòria, a més de superar les corresponents proves avaluatòries, serà requisit indispensable l'assistència a un 85%, com a mínim, de la duració total del curs selectiu a què s'estiga adscrit, sense perjuí que per malaltia, degudament acreditada, podrà ser admés a una pròxima edició d'un curs l'alumne que, admés a una edició concreta, no haguera pogut incorporar-se o mantindre'n la continuïtat.
  
Els cursos selectius a què es referix la present Convocatòria, tindran validesa exclusivament als efectes del procés d'adaptació previst en aquesta.
  
4.3. Avaluacions continuades
  
La comissió qualificadora dels cursos selectius d'aquesta Convocatòria realitzarà avaluació continuada del personal adscrit a aquests.
  
4.4. Prova final
  
Finalitzats els cursos selectius, es realitzarà una prova final sobre els continguts dels temaris de les matèries impartides en aquests, que es detallen en l'annex II d'aquesta Convocatòria.
  
4.5. Qualificació de les proves
  
4.5.1. Tant les avaluacions continuades com la prova final del curs selectiu, seran valorades per la comissió qualificadora de 0 a 10 punts.
  
4.5.2. Per a la superació final del procés selectiu i, per tant, per a adquirir la condició de funcionari de carrera després del corresponent nomenament preceptiu, haurà d'obtindre's la qualificació d'apte.
  
La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en les avaluacions continuades i en la prova final del curs selectiu.
  
4.5.3. Amb independència de la puntuació obtinguda prèviament en les proves de l'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
5. Publicitat de les llistes d'aprovats
  
5.1. Finalitzats els cursos selectius, la comissió qualificadora farà públiques, a les seus de la Conselleria de Justícia i Administracions Públiques a Alacant, València i Castelló, les relacions del personal que ha participat en aquests, amb expressió de la qualificació d'apte o no apte, que constituiran les llistes d'aspirants que han superat les proves objecte d'aquesta Convocatòria.
  
5.2. La comissió qualificadora elevarà al conseller de Justícia i Administracions Públiques les llistes dels aspirants que han superat les proves dels cursos d'adaptació per a la seua publicació en el Diari Oficial de la Generalitat Valenciana.
  
6. Nomenament dels qui superen el procés
  
6.1. Finalitzat el procés d'adaptació a què es referix aquesta Convocatòria en cadascun dels grups de titulació que corresponga, els qui superen els cursos seran nomenats simultàniament funcionaris o funcionàries de carrera, i prendran possessió en els llocs de treball que ocupen, prèvia acreditació d'estar en possessió del títol requerit en el respectiu grup de titulació, excepte el que disposa l'apartat següent. Així mateix, mantindran com a mínim les mateixes retribucions que tenien en l'anterior condició, i se'ls declararà en la situació d'excedència voluntària automàtica, si procedix, de conformitat amb el conveni col·lectiu aplicable.
  
6.2 Als qui hagen superat el procés en el grup C, tinguen cinc o més anys d'antiguitat en aquest, i no estiguen en possessió de la titulació corresponent, els serà d'aplicació el que establix la disposició addicional vuitena de la Llei de Funció Pública Valenciana, i amb aquesta finalitat es convocarà, si és procedent, l'oportú curs específic de formació, que hauran de superar aquells l'antiguitat dels quals siga inferior a deu anys.
  
7. Voluntarietat del procés
  
La participació del personal en el present procés d'adaptació és voluntària. Aquelles persones que no prenguen part en el procés o no superen, si és procedent, les proves selectives, romandran en els llocs de treball que exercisquen, en les condicions que establix la disposició addicional deu de la Llei de Funció Pública Valenciana.
  
8. Comissió qualificadora i professorat dels cursos
  
81. La comissió qualificadora de les proves d'adaptació que haurà de realitzar les avaluacions continuades en els cursos selectius, així com la qualificació de les proves finals d'aquests, serà regida pel que disposa l'article 8 del Decret 33/1999, de 9 de març, del Govern Valencià.
  
8.2. Als efectes de comunicacions i de qualsevol altra incidència derivada d'aquesta Convocatòria, la comissió qualificadora tindrà la seu a la Conselleria de Justícia i Administracions Públiques, carrer Miquelet, número 5, de València.
  
8.3. Els cursos objecte d'aquesta Convocatòria seran impartits pel professorat de l'Institut Valencià d'Administració Pública.
  
9. Comissió d'admissió
  
Per tal d'aclarir, si és procedent, les condicions i situacions dels aspirants als cursos i proves, així com les possibles incidències en relació amb el personal laboral fix en la situació d'excedència, es constituïx una comissió d'admissió integrada per representants de l'administració del Govern Valencià i dels sindicats.
  
La comissió d'admissió, presidida pel director general de Funció Pública, està constituïda pels següents membres:
  
En representació de l'administració:
  
- La cap d'Àrea de l'IVAP
  
- El cap del Servei de Classificació i Registre de la Direcció General de la Funció Pública.
  
- La cap del Servei de Selecció i Provisió de la Direcció General de la Funció Pública.
  
- El cap del Servei de Gestió de Personal de la Direcció General de la Funció Pública.
  
- Un representant de l'Àrea Jurídica de la Conselleria de Justícia i Administracions Públiques.
  
En representació dels sindicats:
  
- Un representant de UGT
  
- Un representant de CCOO
  
- Un representant de CSI-CSIF
  
- Un representant de CEMSATSE
  
- Un representant de STEPV-Iv
  
10. Recursos
  
10.1. La present Convocatòria i les seues bases podran ser impugnades per les persones interessades per mitjà de la interposició de recurs contenciós administratiu, en el termini de dos mesos comptats des de l'endemà al de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, conforme al que disposen els articles 10.1 i 14.2 de la Llei Reguladora de la Jurisdicció Contenciosa Administrativa. Tot això sense perjuí que puga interposar-se recurs potestatiu de reposició, en els termes i condicions establits en els articles 107, 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció conferida per la Llei 4/99, de 13 de gener.
  
10.2. Contra els actes de la comissió qualificadora, de conformitat amb el que establixen l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció conferida per la Llei 4/99, de 13 de gener, podrà interposar-se recurs d'alçada davant del conseller de Justícia i Administracions Públiques, en el termini d'un mes, a partir de l'endemà de la notificació de la corresponent resolució de la comissió qualificadora.
  
DISPOSICIÓ ADDICIONAL
  
A petició pròpia, els qui tinguen la condició de personal laboral temporal i exercisquen llocs de naturalesa funcionarial de l'administració del Govern Valencià, seran nomenats funcionaris interins en els llocs que ocupen, i cessaran en la condició de personal laboral temporal.
  
València, 20 de desembre de 2001
  
El conseller de Justícia i Administracions Públiques
  
Carlos González Cepeda
  
ANNEX II
  
Programa
  
Grup A (65 hores)
  
- Concepte i pressupostos constitucionals de l'organització administrativa
  
- Principis de l'organització administrativa
  
- Eficàcia
  
- Competència
  
Tècniques d'alteració de l'exercici de les competències
  
a) Delegació
  
b) Advocació
  
c) Comanda
  
d) Delegació de firma
  
e) Suplència
  
- Relacions entre ens administratius
  
- Descentralització
  
- Autonomia
  
- Coordinació
  
- Col·laboració
  
- Tutela i control
  
- L'activitat de les administracions públiques
  
- Drets i obligacions de l'administració i els ciutadans
  
- Potestats de l'administració
  
- Procediment administratiu
  
- L'organització administrativa de l'Estat
  
- Administració central
  
- Administració perifèrica
  
- L'organització administrativa de les comunitats autònomes
  
- Institucions públiques de la Comunitat Valenciana
  
- Les Corts Valencianes
  
- El Consell
  
- El President de la Generalitat Valenciana
  
- El Síndic de Greuges
  
- La Sindicatura de Comptes
  
- El Consell Valencià de Cultura
  
- L'Acadèmia Valenciana de la Llengua
  
- L'Administració local
  
- Pressupostos constitucionals
  
- Entitats locals: la província, el municipi, l'illa, altres entitats locals, (organització, funcionament i competències)
  
- Relació entre les entitats locals i l'administració estatal i autonòmica
  
- L'Administració institucional. Naturalesa i tipus
  
- Institucions de la Unió Europea.
  
Grup B (55 hores)
  
- Concepte i pressupostos constitucionals de l'organització administrativa
  
- Principis de l'organització administrativa
  
- Eficàcia
  
- Competència
  
- Tècniques d'alteració de l'exercici de les competències
  
a) Delegació
  
b) Advocació
  
c) Comanda
  
d) Delegació de firma
  
e) Suplència
  
- Relacions entre ens administratius
  
- Descentralització
  
- Autonomia
  
- Coordinació
  
- Col·laboració
  
- Tutela i control
  
- L'activitat de les administracions públiques
  
- Drets i obligacions de l'administració i els ciutadans
  
- Potestats de l'administració
  
- Procediment administratiu
  
- L'organització administrativa de l'Estat
  
- Administració central
  
- Administració perifèrica
  
- L'organització administrativa de les comunitats autònomes
  
- Institucions públiques de la Comunitat Valenciana
  
- Les Corts Valencianes
  
- El Consell
  
- El President de la Generalitat Valenciana
  
- El Síndic de Greuges
  
- La Sindicatura de Comptes
  
- El Consell Valencià de Cultura
  
- L'Acadèmia Valenciana de la Llengua
  
- L'Administració local
  
- Pressupostos constitucionals
  
- Entitats locals: la província, el municipi, l'illa, altres entitats locals, (organització, funcionament i competències)
  
- Relació entre les entitats locals i l'administració estatal i autonòmica
  
- L'Administració institucional. Naturalesa i tipus
  
- Institucions de la Unió Europea.
  
Grup C (30 hores)
  
- Organització i funcionament de la Generalitat Valenciana: institucions públiques de la Generalitat Valenciana
  
- Procediment administratiu: concepte i fases
  
- Funció Pública
  
- La Llei de la Funció Pública Valenciana. El personal al servei de l'administració
  
- Selecció i provisió de llocs de treball
  
- Situacions administratives.
  
Grup D (25 hores)
  
- Organització i funcionament de la Generalitat Valenciana
  
- Procediment administratiu
  
- Funció pública
  
- La Llei de la Funció Pública Valenciana
  
- Selecció i provisió de llocs de treball
  
- Situacions administratives.
  
Grup E (15 hores)
  
- Funció pública
  
- La Llei de la Funció Pública Valenciana
  
- Selecció i provisió de llocs de treball
  
- Situacions administratives
  
- Atenció al ciutadà
  
- Informació i atenció al ciutadà